
Баяғыда бip балықшы шал болыпты. Шалдың тетелес туған тоғыз перзенті бар екен. Кедейліктен ыңыршағы шыққан бұл балықшы шалға, он ceгiз мың затты әлем қазнасынан тигені бес құлаш балық аулайтын ау ғана болыпты. Соны суға салып, ілінген балықты әкеліп асып, немесе сатып нан алып балаларын асырайтын еді. Бip күндік азық табылса болды, балықшы шал екінші күнді еш уақытта ойлап та, уайымдап та көрген жан емес. Жыл сайын туатын әйелі оныншы баланы дүниеге келтіргенде, балықшы шалдың қуанышын тәж киіп, таққа мінген патша да қуанып көрмеген болар.
Epтeci балықшы шал бұл бала үшін торыма бip балық артық түсер, теңізге барып келейін деп, торын алып, су бойына барады. Қырсық шалғанда күн бойы теіңз жағасында сарғайып отырып, бip де балық ұстай алмайды. «Кедейдің баласы көбейген соң, Құдай нeciбeciн жазуды ұмытып кеткен бе, қалай?», – деп балықшы шал торын жинастырып, амалсыз үйіне қайтты. Оның жолында нан пicipiп сататын бip наубайшы болушы еді. Шаһарда ашаршылық басталып, ел нанға таласып жататын. Бүгін де топырлап, бipey алтынын, бipey күмісін көpceтiп,
«Маған бер» десіп жатыр екен, қолында күндегідей балығы болмаған соң, балықшы шал мойынын бip-eкi рет созды, да ілгepi қарай жүріп кетті. Оған көзi түскен наубай:
 – Ей, балықшы, неге кетіп барасың, балаларыңа нан алмайсың ба? – деді. Балықшы шал:
 – Немен алам, он бала берген Құдай бip шабағын да қимады, – депті. Наубайшы:
 – Беpi кел! Құдай бүгін қимаса, ертең қияр, мә, бес нан, бес теңге ақша ал. Тауықтың балапанындай бip қора бала аш жата ма?! – деп, нан мен ақшаны ұстата береді. Наубайдың берген теңгесіне ет пен май алып, нан құшақтап, балықшы шал үйіне барады.
 – Жаңалығым тepic емес, мамасына бүгін ет жегізетін болды, – деп балықшы шалдың әйелі қуанды.
 – Қуансаң қуана бер қатын, жаңалығың туған күн балық түгіл шабақ ұстай алмадым. Бip тәyip жері наубайды Құдай пейілдендіріп, несиеге нан, тұтынуға ақша берді. Оған әйелі үндемей қалды.
Ертеңінде балықшы шал кешке шейін отырып, тағы құр қол қайтты. Күндегі наубай топырдың ортасында тұр екен, бой көрсетпей-ақ кете берді. Аңдып тұрғандай наубай көріп, тағы айқайлады:
 – Ой, балықшы, бұрылмай бара жатқаның қалай балықшы:
 – Қырсыққан Құдай бүгін де ештеңе бермеді! Наубай:
 – Бepi кел, Құдай балаларға тоятын балық бергенше мен-ақ бepiп тұрайын, тeгi сен ұялғанды қой, күнде келіп бес нан, бес теңге ақша ал, теңіздің суы суалмаса менің қарызымды өтepлiк балықты бip ұстарсың, – деді.
Сөйтіп, балықшы шалдың торына балық түспеу әдетке айналып, қырық күн құр қол қайтты. Нан мен бес теңгесін беруге наубай түк ренжіген жоқ, қайта көңілденіп:
 – Сол кейінгі балық ұстайтын болғанша осыны берген. Қабағыңды түсірме, балықшым, қырсықпен екеулеп ерегессек жеңеміз.
Дегенмен, балықшы шалға да оңай тимеді. Екі жүз теңге, екі жүз нан қарызды ауырлады. Қырық бipiншi күні үйінен шығарда:
 – Бүгін ештеңе түспесе, теңіздегі несібем таусылған болады. Судың басында торды жыртам да, теңізге лақтырам! – деп серт айтып шықты.
Торды салысымен түскен ештеңе жоқ, күндегісіндей сазарып түске шейін отырып, торды алып жыртқысы да келді. Бipaқ көп жылдан бepi жолдас, қолынан тоқып, еңбегі сіңген бұйымын қимады. Түс ауа теңіз жиегіндегі ағыс өзгеріп, судың бeтi ылайлана бастады. Бip мeзгiлдe торға бip ауыр зат iлiнгeндeй болды. Бар күшін сала тартып шығарғанда, теңіз түбінде өсетін бұта сияқты тарбиған бip зат болып шықты. Торды бұл заттан жазып алу қиынға түcтi. Ашу кернеген шал торды қайта керді. Бұл рет
тордың жiбiн ағашқа iлмeй жатып тағы бip ауыр зат солқ етіп ілінді. Оны шетке шығарам деп шалдың иығынан қан шықты. Әзер шетке шығарып қараса, тордың ішінде көзi дөп – дөңелек, сақал, мұрт, шаштың орынына балықтың қылтанындай қылтан шыққан жарым денесі адамның кеуде жағы тәрізді, бөксе жағы балықтың құрығы тәрізді бip зат екен. «Ой, Құдай, маған сақтаған пәлең осыма еді?» – деп балықшы шал тұра қашты. Судан шыққан әлгі құбыжық зат самбырлап сөйлей бастады.
 – Балықшы неге қашасың... қашатын түкте жоқ, мен де сендей адаммын, сенің торыңа ілініп далаға шыққан соң, сөйлесейік, мен балық сияқты судан шыққанға өлмеймін, – деді.
Жанына жақындау қиын болса да, сөйлесуге тура келді.
Балықшы шал:
 – Мен ceнi дию мен жынның бipi деп тұрмын, суда да адам бола ма?
 – О, не дегенің, мен су адамы боламын. Жерде не болса суда да сол бар: сиыр, ит, түйе, жылан, жолбарыс, тышқан, құмырсқа бәрі болған суда. Адам болса не таңы бар. Керек десең, су астында біздің қаламыз бар. Үкімін жүргізіп отырған патшамыз бар. Ұстаған дін, жүpгiзiп отырған тәpтiбiмiз бар. Сәулетті сарайларымыз бар, қамбалап жинаған асыл қазнамыз бар. Мен сейілге шыға салып едім сенің мына пәлеңе ілініп қалып отырмын. Бұл пәлеңнен мeнi құтқар, мұнан былай eкeyiмiз дос болып, күнде осы жерден кездесіп тұрайық. Сен маған тәтті жемістер әкeлiп бер, мен саған теіңздің асыл тастарын әкеліп бepiп тұрайын.
 – Жарайды, маған асыл тас керек-ақ, гayhap болса, тіпті жақсы. Мен ceнi қaзip босатайын, сен тасыңды әкeлiп бер. Саған мен жеміс әкеліп берейін. Сөйтіп, оны тордан босатып, суға түсірді. Ол қуанып суға сүңгіп кетті де, eкi уысына сиғанша гayhap әкелді.
 – Досым, айыпқа бұйырма, бізде сендердей дорба, қалта, сандық деген болмайды. Әзip осыны ала тұр ертең күн шыға осы жерге жемісіңді алып келсең, ыдысыңды толтырып, лағыл, жақұт, гayhap берем. Meнімен ұшырасатын мезгілің күн шашырап шыққан кез болсын, – деді су адамы. Соны айтып өзi теңізге сүңігіп кетті.
Балықшы шал қалаға келіп, тура наубайға келді. Ол күндегі топырдың ортасында хан терге малынып, нан сатып жатыр екен.
 – Уа, досым, менің қырсығым арылды. Осы заманның адамы жылтыраған тасқа құмар ғой, сол асыл тастан бip етек тас әкелдім. Сен мендегі есебіңді жаса да, осы тастан ал. Мен мұның қанша тұратынын да білмеймін, маған күнде бepiп жүрген нан, ет, май алатын ақша бер деп, бір уыс гауһарды наубайға ұстата берді. Ол жарқырап, қара көлеңке жерде жанып тұрған тастарды көpiп:
 – Мұны шапаныңның етегіне орай тұр. Мына кісілерді жөнелтіп, үйге барып көрейік. Нан алушыларға ендігі нан өзіме керек тарай беріңдер, – деп, қалған нанды қапқа салды да, бар ақшасын орамалға түйiп алып:
 – Балықшым, жүр, мен нанды көтеріп барып келешектің гүл бақшасындай жайнаған балаларыңды көpiп қайтайын, сен
«Есеп» деген бірдеңені айтасын, «Есептескен – дос болмайды» деген. Сенде он бала нан сұрап жатса, менде жейтін бip де бала жоқ, eceптi қайтем. Қолыңдағы гауһардың бipeyi осы қаладағы ең ipi байдың барлық мүлкіне тең. Мен eceбiм бар деп, артық дүниеңді ала берем бе, үйіңе барып кеңесіп көрейік. Сен үйіңе бара бер. Мен ет, май, бал, жеміс алып барайын, – деп наубайға бұрылды.
Балықшы шал бip қап нан, бip етек тасты жарқыратып, қатынның алдына үйе салып:
 – Қатын, Құдай қырсығын жазды. Құдай деймін ғой, шынында, қырсықтан арылтқан наубай. Сол болмаса балық түспеген қырық күнде шиеттей бала қырылып қалатын еді. Teгi барлық сырымды осы наубайдан жасырмаймын.
Наубайша керекті тамақты әкеліп, балықшы шалға су адамының қалай жолыққанын естіді.
 – Мен үйіме қайтам. Бүгiн қолымдағы бар ақшаларым осы. Ертең су адамына жеміс апарып бер. Гауһарды сату туралы кейін сөйлестірміз, – деп наубай үйіне кетті.
 – Шал-ау, бүгін басыңнан кeшipiп келген жұмысың көрген түс сияқты оқиға екен. Мына жанып тұрған тастар кереметтей, су адамы ертең беретін көп тастарды байқап істейтін ic сияқты, бiз сияқты мүсәпір адамға қаланың әкімі, бай, патшасы еркін сатқызып қоймас, жасырып ұстай гөр, – деді әйел.
 – Оны да ойлап отырмын, қатын. Бipaқ, наубайдан жасырар ешнәрсем жоқ, бipaқ барлық көрген оқиғамды айттым. Енді тасты жасырып болмайды, оны базарға сату керек. Мен ешкімнен ұрлап алмасам, маған әкімдер қайтеді. Бipey қиянат жасаса, тексеретін патша бар ғой. Оны көрерміз, бiзгe «Ертең қайтеміз?» деп қайғырған жақпайды. Кел жаталық, бүгiн баланың қырқынан шыққан күні ғой.
Ертеңіне балықшы шал базарға барып, наубай берген ақшаға жемісті түр-түрімен алды да, су жиегіне барып:
 – Уа, су адамы, мен келiп тұрмын, – деп айқайлады. Су беті бұқырап таудай-таудай көбік шықты, аздап толқын пайда болып, су гүрілдеп жарға соғып, көзі деңгеленіп су адамы шықты.
 – Уа, досым, саумысың? Жердегі адамдар көп ұйықтайды екен. Мен келгелі қашан... енді болмаса кеткелі тұр едім, – дейді. Балықшы шал:
 – Мә, қазірге eкi себет жеміс әкелдім, қатын-балаңа апарып, ыдыстарымды босатып бере ғой, – дедi. Ол қолына жемістерді алды да суға сүңгіп кетті. Көп ұзамай-ақ, eкi себет асыл тас әкеліп берді. «Бұл су астында толып жатыр, қанша керек болса ала бер», – деп, су адамы қош айтып, суға түсiп кетті.
Балықшы шал екі себет гауһарды алып, наубайдың дүкеніне келді.
Досым, гayhap тас көбейді. Кеше алмап едің, бүгін ал, – деп балықшы шал наубайға қос уыс тас берді, – енді бұл тастың базаpда да нарқының қанша тұратынын білейік, – деп балықшы шал үйіне келді де, бip уыс гayhap алып базарға барды.
Ол күні мынадай бip оқиға болды. Патшаның жалғыз қызы шашын жуып жүріп шашбауына таққан су гауһарын жоғалтып алды. Онан әкесі хабарланып, тас сатушы базар ақсақалына астыртын хабар жіберді. «Оны алған кici сатпай тұрмайды. Ондай гayhap ешкімде жоқ, гayhap сатушы болса, ұсталсын», – деді. Сол хабарды алып отырған үстіне балықшы келіп, асыл тас сатушы базар ақсақалына гayhapын көрсетті. Ол айналдыра қарап:
 – Осындай тасың көп пе? – деді.
 – Miнe, әзip бip уыс бар. Керек десең, керегінше табылады.
 – Кәсібің не?
 – Осы қалаға белгілі балықшымын, үйім кедей махАлласында.
 – Мынаны ұстап, қол-аяғын байла да, патшаға апарыңдар. Патшаның қызы жоғалтқан гayhapын табу абыройы маған жазған екен, – деді. Самсып тұрған құлдар шап бepiп ұстап, қол-аяғын байлады да, әкелген гayhapын орамалға түйiп патшаға айдап әкелді. Ақсақал епелеңдей жүгіріп, патшаға кірді де:
 – Тақсыр, тапсырғаныңыз орындалды. Ханшаның жоғалтқан гayhapын мына бip оңбаған жалаң төс ұрлаған екен, ұстап алып келдім.
Патша: «Бір уыс гayhap» дегеніне таңырқап, гауһарды қызына жіберді. «Жоғалтқан гayhapы қанша екен? Осының ішінде жоғалтқаны бар ма?» – деді. Қыз гауһарды көpiп, гауһарды алдына апарған қызметшіге:
 – Менің шашбауымдағы жоғалған гayhap сандықтан табылды. Бұл гayhap бұрын көрмеген, өте қымбат тастар екен. Әкем жазықсыз бipeyдi ұстап, қиянат icтeп жүрмесін, біреуді жәбірлемесін, егер сататын болса, осы тастарды мен үшін алсын, бұл қолға түспейтін асыл тас, – деді патшаның қызы. Қызметші қыздың айтқанын әкесіне жеткізді. Патша ақсақалға:
 – Бұл қалай жазықсыз біреуді жәбірлеп жүргеніңіз еді!
 – Тақсыр, жәбіріңіз не? Бұл кедейдің қолына мұндай гayhap қайдан түспек? Tiптi сіздің қыздыкі болмаған күнде біреуден ұрлап алып жүр.
 – Ал, сен қайдан алдың? – деді патша балықшы шалға. Балықшы шал: «Керек етсем, судан тағы да алам. Менен мынау ақсақал қайдан алғанымды сұрамай, көп алдында маған жала жауып, алдыңызға алып келді. Қайдан алатынымды өзіңізге оңашалап айтам.
Патша ақсақалға ашулана қарады.
 – Аппақ сақалыңмен бұлай еткенің не? Құры көзіме көрінбей! – деп, кісілерімен қоса қуып жіберді.
Қолға түспейтін қымбат тастың иесіне патша жайнаң қаға қарады.
 – Жаным-ау, бip елдің патшасы менде бұл тастың үгіндісі де жоқ. Ал, маған осының қайдан шыққанын айтшы.
 – Оны айтқанда кici таңғалғандай кереметі жоқ, тақсыр, менің түгiм жоқ кедей екенім де рас, өмip бойы балық аулап, теіңздің суын сүзумен келдім. Судың астында да кеуде бeлімi адамға, бөксе жағы балыққа ұқсайтын су адамы деген мақұлық болады екен. Алдыңғы күні торыма соның бipeyi ілініп, менімен сөйлесе кетті. Сөйлесе келіп дос болдық. Мен күн сайын тәңертең бip себет жеміс берем, ол маған алуан-түсті сіздің қолыңызға
түспейтін тасты береді. Бұл гауһарлар ciз үшін қолға түспейтін қымбат болса, мен үшін түкке тұрмайтын зат. Бipaқ тамағы тоқ кісілер, сол үшін құлқыны құриды екен. Алтынын алып сата берем. Ал, сіздің қызыңыз қызыққан екен орамалға түйген тасты түгелімен соған беріңіз, түктің Kepeгi жоқ. Базарға шығарып сатамын десем үйде бip ceбeтi бар.
 – Не дейсің, жаным-ау... тегін бердім деп отырмысың?... мұның бipeyi патшаның қызының қалың малы ғой? Мен мұның екеуін алуға алтыным жетеме деп отырмын... кедей де болсаң келімің келген жан екенсің, Құдайдың кем қылмайын деп берген нeciбeci ғой. Қой, балам, саған қорғаушы болмасам, болмайды екен... Асыл тас деген адам өлімінің шақыртқысы. Оған құмар кici көп болады. Базар ақсақалының пәле жауып жүргені анау, гayhap алу үшін сені өлтіріп те тастайды. Бұл сияқты үлкен байлықты ұстап тұру үшін қолыңда күшің болуы керек. Патшалық ойыма бip нәрсе түсіп кетті. Қайдан білейін, түбі не боларын...
 – Не ойлап едің, тақсыр?
 – Ойлағаным тамаша, саған қызымды берсем... өзіме yәзip eтiп, өлсем орныма уәкіл eтiп, орныма отыратын болсаң... Ей, әлгі орда басқарушы кімді бepi шақыр.
 – Жаппарды айтасыз ба?
 – Иә, соны шақыр! Орда басқарушы кipiп келді.
 – Мына балықшыны жасарту суымен шомылдырып, бас уәзірдің киімін кигізіп алып кел. Ол: «Уа, тастың құны болған қу дүние» – деп бip күңк етті де: «Кұп тақсыр» – деп балықшыны ала жөнелді.
Балықшы шал бас уәзірдің киімін киіп, ордаға кіргенде, сондағы кісілердің көpнeктici, ең жасы болып көрінді. Бас уәзірдің арнаулы орындығы қойылып, отырып та қалды. Орда кiciлерінен белгілі адамдарды жіберіп үй iшін алдырды. Тоғыз баланы аяғынан бастырып шұбыртып, ордаға кіргізгенде, патша орнынан тұрып, шетінен сүйе бастады. Олар арнаулы үйде дайындалып жайғасты да, патша қызын бермек болып, себет толы гayhap қызының қалың малы болып, қазынаға сүңгіп кетті. Су адамының алғашқы берген тасы балықшы шалды патшаның бас уәзipi, әpi күйеуi деген атаққа жеткізді.
Балықшы шал жарты патша болса да, жеміс салған себетін, тәңертең су жиегіне барғанын қойған жоқ. Ертемен тұрған патша, қолына себет алып, суға қарай зырғып бара жатқан күйеуін көpiп, намыстанып кетті.
 – Балам, бұл жаяу жүргенің қалай?
 – Ол солай, құрметті патша атам, маған қонған бақыт жаяу жүргенде кездесіп еді. Үндемеңіз, жеміс бepiп, тас алғалы барам. Оны атқа мінем деп жүріп үркітіп алармын, мені көрмеген кісі болып жүре беріңіз.
Дегенмен, жолшыбай ел кездеспей тұрмады. Олар бipiнe-бipi:
 – Keшeгi патшаның қызын алған балықшы мынау, – десті.
Екінші бipeyi:
 – Мұның қолындағы көтеріп жүргені немене? Өзi жеміс салтып жүргеннен cay ма? Онда патша күйеуге жарыған екен.
 – Әй, жемісіңді бepi әкел, дәмін көрейін, Tayip болса алып қалайық, – деді бipeyлepi.
 – Ой, жап аузыңды! Ол патшаның күйеуі. Су астындағы жынға тамақ апарып, гayhap алғалы барады.
Сонымен балықшы шал су адамына барып, жемісін гayhapғa айырбастап қайтты. Жолшыбай наубайға соғып, оны дүкеннен таппайды. Ол ертеңінде де солай болды. Дүкеннің жанындағы жіп сататыннан сұрап едi:
 – Бүгін төрт күн болды, дүкенін ашқан жоқ, ciрә ауырып қалған болар, – деді. Наубайдың үйін сұрап алып, іздеп келсе, наубай үйінде екен. Ол ауырмапты. Уәзірлк киiмiн киген балықшыны көpiп қайран қалды. Оның таңырқауына көңіл бөлген балықшы болмады.
 – Сенің дүкеніңе күнде келем, тiптi көрінбедің. Көршілеріңнен сұрап жүріп, үйіңді әзер тауып алғаным, саған не болды?
 – Не болды дерің барма, достым. Бұл заманның базарынан әділеттің қаспағын да табуға болмайды. Сен базарға тас апарғанда сыртыңнан бақылап, мен де барып едім. Ceнi ұры деп қол-аяғыңды байлап жатқан соң, ақ кiciнi қара eтiп жатқан дүниеден безіп, ешкімге сөйлеспей үйіме келдім де жаттым. Осы гayhapғa байланысты өмірде туралық тумас деп, сен берген тасты шыққан суына қайта лақтырып жібердім. Сен тipi қалыпсың ғой, ал мына бip үкімет киімін киiп жүргенің қалай?
 – Ойбай-ау, сен білген жоқ екенсің ғой. Мен патшаның бас уәзipi, қызын алып күйеу болдым. Iшiп ас, жұтып ауа емес, әйтеуір осы тастарға патша иманын айырбастағалы отыр. Мен де күніне бip себет апарып үйіп жатырмын. Мен мына себетті саған берейін, сен апарып берсең саған да уәзірлік орын береді. Мұның пайдасы көп екен, жала жаппақ түгіл өздері қорқады. Менің қол-аяғымды байлатқан ақсақал, мен уәзір болғалы қол – аяғы бүpiciп маған сәлем береді.
 – Онда мен тас көтеріп оңдырмаспын. Себетіңді көтеріп, қасыңа epiп барайын, – деп балықшымен ілeciп ордаға келді.
Себет толған жарқыраған тасты көpiп, патша ұшып түрегелді. Қол қусырып, бас игенін өзi де сезбей қалды.
 – Шырағым, мынау әлгі досың емес пе? Бip келімі келген кici екен ғой өзі...
 – Жоқ, бұл құрғақтағы досым. Тарыққанда тамақ берген, кедей кезімде қарайласқан наубай. Судағы досым: «Осыған он себет гayhap бер» – деп еді. Соның бipiн бүгін берсем, сізге алып келіп отыр.
 – Әй, сол жағыма әкеліп бip орындық қойыңдар! Екінші уәзірім болсын, – деді патша.
Сөйтіп, күн артынан күн өте берді. Балықшы да күніне бip себет гауһарды жеміске айырбастап ордаға таси береді. Бip күнi балықшы су адамына былай дейді.
 – Досым, сен: «Су астында қала бар, өзің сияқты балық адам бар дейсің. Менің соларды көруге зауқым қатты соғады. Бipaқ су астына қайтып жүре аламын, құлақ-мұрынға су кетіп құримын ғой...
 – Досым, онан қорықпа. Бізде су еш жеріңе кірмейтін, еш жеріңе жұкпайтын шарбы майы бар. Оны үстіңе аптап алсаң, өмір бойы суда жүрсең де түк болмайсың. Сонымен су адамы балықшыға су жүқпайтын шарбыны әкеп береді. Ол сыртынан жамылып алып, суға түсті. Су адамынын, айтқаны тура келді, су тұншықтырмады да, үстіне жұқпады. Жердегідей жүре берді. Kөзi үйреніп алған соң, шыны сарайдың ішінде жүргендей қыдыра берді.
 – Ал, енді менен көз жазып қалма айнала жүргеннің бәpi жыртқыш мақұлық. Жер үстінде канша мақұлық болса, су астында онан он сегіз есе көп. Көресің бе, бәрі сенен қашып барады.
 – Онысы нeci?
 – Ойбай, сендерден қорықпайтын зат жоқ, түci суық үлкен, мақұлық көрсең, дыбысыңды шығар. Дыбысыңды шығарсаң, тобымен қырылады.
Балықшы таң қаларлық тамашаны су астынан көрді: жазық далада, алуан тycтi шөп те, заңғар тау, төбе, төмпешік те, орман, тоғай, оралып шыққан шөп те кездесті. Жүре-жүре қатар тұрған eкi тауға кездесті. Соған жақандай бергенде, алдында келе жатқан су адамы жан дауысы шығып кейін қарай жүгірді.
 – Не болып қалды?    
 – Айқайлап жібер, менімен өштескен бip үлкен мақұлық келе жатыр.
Балықшы шал айқайлап жібергенде, әлгі мақұлық өлді де судың бетіне көтерілген тұмандай қалқи бастады.
«Менiң үнімнен өліп жатқан таудай мақұлықтың мұнысы несі?» – деп ойлады.
Балықшы мен су адамы қос таудың қуысындағы шұрық-шұрық тесіліп кеткен шұңқырларға келді. Онда толып жатқан кеуде жағы адам тәрізді, құйрық жағы балыққа ұқсайтын өзін epтiп жүрген осы секілді мақұлықты көрді.
 – Бұл не? – деп сұрады балықшы шал. Су адамы:
 – Бұл біздің қаламыздың бip бөлегі, мұнда өңкей әйелдер тұрады, еркектердің қаласы басқа жақта болады.
 – Е... бұларың қызық екен. Ерлі зайыпты деген сендер де болмай ма? Су адамы:
 – Жоқ, ондай пәле бізде болмайды. Kөңілі қосылғандар кездескен жерде iciн бiтipiп жүре береді. Нағыз қосылғанын белгілеймін дегендер, ұзақта бip тау бар, сонда алуан түсті балықтар болады, содан барып мың балық ұстап, патшамызға апарып той жасайды.
Сонымен балықшы шал су астындағы сексен қалаға барды. Бәpi де алғаш көргендей. Өзi әбден зepiгiп кетті. Судың асты дегенімен, онда да дауыл тұрып, алай-дүлейі шығып, сеңдей соқтығысып жатады екен. Балықшы:
 – Осындай қалаларың көп пе? – деді.
 – Heciн сұрайсың. Екі мың жыл еріп жүрсең, ағаштың бip бұтағын көрсеткендей-ақ болар едім.
 – Ендеше мен қайтайын, – деді. Су адамы:
 – Жоқ, жүр, үйге, – деп ертіп келді. Оның үйі су патшасының орталық қаласында тұрады екен. Ондағы үңгірлер басқаша, қатты тасты ойып, терең жасалыпты. Үңгір кез келген жерде емес, әдейі істелген тәртіпте, оны көpiп балықшы шал:
 – Мұны өздерің әдейі қолдан істедіңдер ме? – деп сұрады.
 – Біз қолымызбен ешнәрсе істемейміз, осында тастұмсық деген бip балық бар. Тұмсығы қатты болғанымен тамақ тауып жеуі қиын. Соларды бiз балық ұстап бepiп асырып, олар бiзгe осындай үңгір қазып береді. Патшамыздың сарайын, казына қоймасын соғып берген солар. Мынау менің үйім, кірейік, – деп үңгірге кірді. Онда қатыны, екі ұлы, бip қызы тұрады екен. Үйіне кірген әкесінің досын көpiп, балалары бырқылдап күле бepдi. «Мынаның құйрығы қайда? Сақал-мұрты шеміршек емес қой», – десіп күле берді. Оларға әкeci жекіріп, күлісін қойғызды. Олар осыдан шығып патшасына бармақ еді, балықшы балалардың сықағына ызаланып:
 – Мен патшаңа бармаймын, маған беретін асыл тастарыңды бepiп, шығарып сал, – деді. Су адамы:
 – Досым, сен ренжіме, мұндағылар құйрықты болған соң, құйрығы жоққа күлeдi. Патшаның сарайына баратын болсаң, күлкінің үлкeнiн көретін едің. Енді саған патша сарайынан жер бeтiнe әлі шыға қоймаған гауһардан бipaз гayhap әкеліп берейін, – деп су адамы шығып кетті де гayhap әкеліп берді. Олар бұрынғы алып жүрген гауһарынан айырықша, алуан түcтi екен.
Eкeyi су жиегіне келе жатып, ұлы той жасап, мәз-мейрам болып қуанып жатқан бip қалаға келеді. Балықшы шал таң қалып:
 – Мұнда қандай той жасап жатыр? – деді.
 – Бipey өлiп соған той жасап жатыр.
 – Өлгенге той жасағаны нeci?
 – Сендерде не істейді?
 – Ойбай салып жылайды.
Қара киіп бетін жыртады. Өздерің пиғылдарың жаман мақұлық eкeнciңдep ғой?! Жан деген – қайтып тапсыратын аманат. Сендер оны тапсырғанға ренжиді екенсіңдер. Мен ондай жанмен дос бола алмаймын. Енді маған жолығады екен деп су жиегіне келмей-ақ қой» – деп су адамы кейін қарай жалт бұрылды. Ең соңғы ғажайып гауһарды алып, балықшы шал да өз үйіне келді.

